
ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΔΗΜΗΤΡΙΟΥ ΓΕΩΡΓΙΟΥ ΚΟΥΝΤΟΥΡΗ» και κύρωση 

του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 11691/29.1.1988 πράξη της συμβολαιογράφου 
Αθηνών Ειρήνης Κουρούπη-Βερβέρη, με την οποία ο Δημήτριος Κου- 
ντούρης του Γεωργίου σύστησε κοινωφελές ίδρυμα με την επωνυμία 
«ΙΔΡΥΜΑ ΔΗΜΗΤΡΙΟΥ ΓΕΩΡΓΙΟΥ ΚΟΥΝΤΟΥΡΗ» και με έδρα 
την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 26.4.1988 γνωμοδότηση του Συμβουλίου Εθνικών 
Κληροδοτημάτων με πρόταση των Υπουργών Εθνικής Παιδείας και 
Θρησκευμάτων, Οικονομικών και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΔΗΜΗΤΡΙΟΥ ΓΕΩΡΓΙΟΥ ΚΟΥΝΤΟΥΡΗ», η οποία 
έγινε από το Δημήτριο Κουντούρη του Γεωργίου με την αριθμ. 11691/ 
29.1.1988 πράξη της συμβολαιογράφου Αθηνών Ειρήνης Κουρούπη- 
Βερβέρη. 


Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία καί τον έλεγχο των Υπουργών Εθνικής Παιδείας 
και θρησκευμάτων, Οικονομικών και Πολιτισμού και διέπεται από τις 
διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/1939 και των διαταγμάτων που εκδόθηκαν ή 
θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΔΗΜΗΤΡΙΟΥ ΓΕΩΡΓΙΟΥ ΚΟΥΝΤΟΥΡΗ». 

Άρθρο 1 

Μορφή - Επωνυμία - Έδρα - Σφραγίδα 

Γ. Το κοινωφελές ίδρυμα με την επωνυμία «ΙΔΡΥΜΑ ΔΗΜΗΤΡΙΟΥ 
ΓΕΩΡΓΙΟΥ ΚΟΥΝΤΟΥΡΗ», που συστήθηκε από το Δημήτριο Κου¬ 
ντούρη του Γεωργίου με την αριθμ. 11691/29.1.1988 πράξη της 
συμβολαιογράφου Αθηνών Ειρήνης Κουρούπη-Βερβέρη, αποτελεί νο¬ 
μικό πρόσωπο ιδιωτικού δικαίου,και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2 
Σκοποί 

Σκοποί του ιδρύματος είναι: 

α) Η παροχή χρηματικών επάθλων σε Έλληνες το γένος νέους και 
νέες, που θα τελειώνουν κάθε χρόνο την τελευταία τάξη του Λυκείου ή 
των Λυκείων, της περιοχής του τέως Δήμου Ταμυναίων Εύβοιας και θα 
έχουν τον υψηλότερο γενικό βαθμό απόλυσης, ως κίνητρο για τη συνέ¬ 
χιση των σπουδών τους σε ανώτερες και ανώτατες σχολές, ανεξάρτητα 
από τον τόπο καταγωγής ή διαμονής των ή την επιστήμη που τυχόν θα 
ακολουθήσουν. 

β) Η βράβευση προσπαθειών νεαρών κυρίως μαθητών και φοιτητών 
που γεννήθηκαν στην περιοχή του τέως Δήμου Ταμυναίων και οι οποίοι 
την προβάλλουν από άποψη πνευματική, πολιτιστική και γενικά εθνική. 

γ) Η οικονομική ενίσχυση Ιερών Ναών, Σχολείων, Σωματείων και 
Συλλόγων της ίδιας περιοχής, ως και ατόμων από την περιοχή αυτή, 
που πάσχουν και έχουν ανάγκη οικονομικής ενίσχυσης. 

δ) Η συλλογή, έκθεση, συντήρηση και προβολή κάθε στοιχείου και 
παράδοσης της ιστορίας της παραπάνω περιοχής, με κάθε πρόσφορο 
μέσο, ως και η αναβίωση της αρχαίας εορτής «τα Ταμύναια» που ετε- 














8486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λείτο στην περιοχή αυτή της Εύβοιας προς τιμή του Απόλλωνα και η 
καθιέρωση επάθλων για τους νικητές των αγώνων. 

"Αρθρο 3 

Περιουσία - Πόροι 

Περιουσία του ιδρύματος αποτελεί το ποσό των δϋο εκατομμυρίων 
(2.000.000) δραχμών που προσφέρει ο ιδρυτής. 

' 2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

,. 1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: α) Δημήτριο Γεωργίου Κουντούρη, ως ισόβιο 
Πρόεδρο, β) Δημήτριο Χαραλάμπους Φιλάο, ως Αντιπρόεδρο, γ) Σπυρί¬ 
δωνα Φιλίππου Λάρδη, δ) Μαρία Νικολάου Κουντούρη και ε) Ιωάννη 
Νικολάου Πάτσαλη. 

2. Το Διοικητικό Συμβούλιο μπορεί, με απόφασή του να αυξήσει τον 
αριθμό των μελών του μέχρι του συνολικού αριθμού των εννέα (9) κατ’ 
οινώτατο όριο και να εκλέξει τα νέα μέλη του. 

3. Σε περίπτωση θανάτου, παραίτησης ή άλλου διαρκούς κωλύμμα- 
τος του Προέδρου Δημητρίου Γεωργίου Κουντούρη τον διαδέχεται ο 
Αντιπρόεδρος Δημήτριος Χαραλάμπους Φιλάος και τούτον η Μαρία Νι¬ 
κολάου Κουντούρη. 

4. Τα μέλη του Διοικητικού Συμβουλίου ορίζουν, με πράξη τους, 
έπειτα από ψηφοφορία, το Γραμματέα και τον Ταμία αυτού καθώς επί¬ 
σης και τον Πρόεδρο και τον Αντιπρόεδρο, όταν παύσουν να ασκούν τα 
καθήκοντα αυτά τα αναφερόμενα στις παραγράφους 1 και 3 του παρό¬ 
ντος άρθρου πρόσωπα. 

5. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή (αντικατάστασης για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939, έστω και αν τα ενα- 
πομείναντα μέλη αυτού είναι μόνο δύο. Η ίδια διαδικασία τηρείται και 
στην περίπτωση κατά την οποία παύσει να είναι Πρόεδρος ο ιδρυτής ή 
κάποιος από τους διαδόχους του, όπως ορίζεται στην παράγραφο 3 του 
παρόντος άρθρου. 

6. Το Διοικητικό Συμβούλιο συνεδριάζει όποτε παρίσταται ανάγκη 
και το ζητήσει ο Πρόεδρος ή δύο τουλάχιστον από τα μέλη του, με γρα¬ 
πτή αίτησή τους προς τον Πρόεδρο, πάντοτε όπως έπειτα από πρό¬ 
σκληση του Προέδρου. 

7. Το Διοικητικό Συμβούλιο, βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

9. Σε κάθε συνεδρίαση, του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλοι έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 


πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεάν, καθώς και για την ανακήρυξη ευεργετών και δωρη¬ 
τών του ιδρύματος. 

ε) Επιλέγει χωρίς διαγωνισμό, μετά από πρόταση του Λυκειάρχη και 
του Προέδρου του Συλλόγου Γονέων και Κηδεμόνων του Λυκείου Αλι- 
βερίου, τους νέους και τις νέες του άρθρου 2 στοιχ. α' του παρόντος, από 
εκείνους που θα τελειώνουν κάθε χρόνο το Λύκειο Αλιβερίου και θα 
έχουν τον υψηλότερο γενικό βαθμό απόλυσης. Σε περίπτωση που δη- 
μιουργηθούν και άλλα Λύκεια στην περιοχή τέως Δήμου Ταμυναίων θα 
τηρηθεί η ίδια διαδικασία για κάθε νέο Λύκειο. 

στ) Καθορίζει τα χρηματικά ποσά των επάθλων, των βραβείων και 
των οικονομικών ενισχύσεων, ως και το χρόνο καταβολής τούτων. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που 
ορίζεται απ’ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δε συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Ειαηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

' Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939 έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, οιναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται, 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Βιβλίο-Μητρώο χορήγησης χρηματικών επάθλων, βραβείων και 
οικονομικών ενισχύσεων. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 


98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος, για οποιοδήποτε λόγο, η 
περιουσία του περιέρχεται, με απόφαση του Διοικητικού Συμβουλίου, σε 
άλλο νομικό πρόσωπο για την εκτέλεση του ίδιου σκοπού. 

Στους Υπουργούς Εθνικής Παιδείας και Θρησκευμάτων, Οικονομι¬ 
κών και Πολιτισμού, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ ΓΕΩΡΓΙΟΣ ΠΑΠΑΝΔΡΕΟΥ 

ΠΟΛΙΤΙΣΜΟΥ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 
-♦- 

( 2 ) 

Τροποποίηση των διατάξεων του άρθρου 6 παρ. 1 περ. β’ του Β.Δ. 
781/21.10.1965 «περί εγκρίσεως συστάσεως Κοινωφελούς Ιδρύ¬ 
ματος εν Νυμφασία Γορτυνίας υπό την επωνυμίαν «Ίδρυμα Υποτρο¬ 
φιών Νυμφασίας - Γορτυνίας» και κυρώσεως του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της αριθ. 5870/25.7.1964 πράξης της συμ/φου Αθηνών Ανα¬ 
στασίας συζ. Αγγέλου Παπακωνσταντίνου, με την οποία συστήθηκε από 
τους αδελφούς Βασίλειο και Ιωάννη Τομαράκο ή ΤΟΜΑΣ του Παναγ. 
κοινωφελές ίδρυμα με την επωνυμία «Ίδρυμα Υποτροφιών Νυμφασίας - 
Γορτυνίας», 

β) του άρθρου 110 του Αστικού Κώδικα καθώς και του άρθρου 101 
του Εισαγωγικού του Νόμου, 

γ) του άρθρου 98 παρ. 2 του Α.Ν. 2039/39, 
δ) του αριθ. 781/21.10.1965 Β.Δ. «περί εγκρίσεως συστάσεως κοι¬ 
νωφελούς ιδρύματος εν Νυμφασία Γορτυνίας» υπό την επωνυμίαν 
«Ίδρυμα Υποτροφιών Νυμφασίας - Γορτυνίας» και κυρώσεως του Ορ¬ 
γανισμού αυτού». 

2. Το άρθρο 12 παρ. 1 του Οργανισμού διοίκησης και διαχείρισης 
του ίδιου κοινωφελούς ιδρύματος. 

3. Το 108/31.10.1987 πρακτικό συνεδρίασης του Διοικητικού 
Συμβουλίου του ιδρύματος Υποτροφιών Νυμφασίας - Γορτυνίας. 

4. Τη 15/6.9.1988 γνωμοδότηση του Συμβουλίου Εθνικών Κληρο¬ 
δοτημάτων με πρόταση των Υπουργών Εθνικής Παιδείας και θρησκευ¬ 
μάτων και Οικονομικών, αποφασίζουμε: 

Άρθρο πρώτο 

Εγκρίνουμε την τροποποίηση του Οργανισμού διοίκησης και διαχεί¬ 
ρισης του ιδρύματος με την επωνυμία «Ίδρυμα Υποτροφιών Νυμφασίας 
- Γορτυνίας» σύμφωνα με τα προτεινόμενα με το 108/31.10.1987 
πρακτικό συνεδρίασης του Διοικητικού Συμβουλίου του εν λόγω ιδρύμα¬ 
τος, ως κατωτέρω: 

«Άρθρο 1 6 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΤΟΥ 
ΔΙΟΙΚΗΤΙΚΟΥ ΣΥΜΒΟΥΛΙΟΥ ΚΑΙ 
ΕΚΠΡΟΣΩΠΗΣΙΣ ΤΟΥ ΙΔΡΥΜΑΤΟΣ 

Η περ. β' της παραγρ. 1 του άρθρου 6 (αντικαθίσταται ως εξής: 
β) Συντάσσει τον προϋπολογισμό εσόδων και εξόδων, τον ισολογισμό 
και απολογισμό, ως και την ετήσια έκθεση της οικονομικής κατάστασης 
του ιδρύματος, ανά ένα δε επίσημο αντίγραφο αυτών αποστέλλει στην 
οιρμόδια υπηρεσία του Κράτους, η οποία ασκεί την εποπτεία και τον 
έλεγχο των ιδρυμάτων αυτών καθώς και στα Κοινοτικά Συμβούλια 
Νυμφασίας και Παναγίτσας και στα Διοικητικά Συμβούλια του Συλλό- 

γου των απανταχού Νυμφασιών των Αθηνών και της Αμερικής. Κάθε 
Οικον. έτος αρχίζει την πρώτη Ιανουάριου και λήγει την τριακοστή 
πρώτη Δεκεμβρίου κάθε έτους». 

Άρθρο δεύτερο 

Στους Υπουργούς Εθνικής Παιδείας και θρησκευμάτων και Οικονο¬ 
μικών αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ ΓΕΩΡΓΙΟΣ ΠΑΠΑΝΔΡΕΟΥ 

- ♦ - 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 11609 (3) 

Έλεγχος της «ΑΜ5ΤΕΕ ΙΝΤΕΚΝΑΤΙΟΝΑΕ Β.Υ. (Αλλοδαπό Υποκα¬ 
τάστημα)». 

Ν Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 50 του Ν.Δ. 3323/1955, όπως αυτές 
τροποποιήθηκαν και συμπληρώθηκαν με τις παραγράφους 1 έως 3 του 
άρθρου 14 του Ν. 1563/1985. 

2. Τις διατάξεις της παραγράφου 4 του άρθρου 14 του Ν. 1563/ 
1985, σύμφωνα με τις οποίες, ο δειγματοληπτικός έλεγχος εφαρμόζε¬ 
ται ανάλογα και για τις ανέλεγκτες δηλώσεις Οικονομικού έτους 1985 
και παλαιοτέρων ετών. 

3. Την από 30 Σεπτεμβρίου 1988 αίτηση της ΑΜ3ΤΕΕΙΝΤΕΚΝΑ- 
ΤΙΟΝΑΕ ΒΥ. (Αλλαδαπό Υποκατάστημα), και τους λόγους που αναφέ- 
ρονται σ’ αυτή, αποφασίζουμε: 

Τον έλεγχο της ΑΜ5ΤΕΕ ΙΝΤΕΚΝΑΤΙΟΝΑΕ ΒΥ για όλα τα οικο¬ 
νομικά έτη που εκκρεμούν. 

Η απόφαση αυτή να δημοσιευθεί στην Εφημερίδα της Κυβέρνη- 
σεως. 

Αθήνα, 6 Δεκεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. Φ383/Γ3 οικ.5321 (4) 

Επέκταση εφαρμογής του προγράμματος «παροχή βοήθειας στο σπίτι» 
από τον Ε.Ε.Σ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παραγρ. γτου Ν.Δ. 162/73 «περί μέτρων προστασίας 
υπερηλίκων και χρονιών πασχόντων ατόμων» (ΦΕΚ 227). 

2. Το νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137). 

3. Την αριθμ. Γ3/2880/87 απόφαση «έγκριση εφαρμογής προ¬ 
γράμματος παροχής βοήθειας στο σπίτι από τον Ε.Ε.Σ.». 

4. Το αριθμ. 3958/88 έγγραφο του Ε.Ε.Σ. 

5. Την αριθμ. 471/7.7.88 απόφαση σχετικά με ανάθεση αρμοδιοτή¬ 
των στους Υφυπουργούς Υγείας, Πρόνοιας και Κοιν. Ασφαλίσεων 
(ΦΕΚ 463 τ.Β'), αποφασίζουμε: 

Επέκταση του προγράμματος «παροχή βοήθειας στο σπίτι» στις πε¬ 
ριοχές Βοτανικού, Κολοβού κλπ της Αθήνας σε άτομα: 

α. Μη αυτοεξυπηρετούμενα, εξαιτίας προβλημάτων υγείας, ή κοινω¬ 
νικών. 

β. Που χρειάζονται ιδιαίτερη φροντίδα, λόγω προσωρινών ή χρονιών 
παθήσεων. 

γ. Μοναχικά ηλικιωμένα. 

2. Το πρόγραμμα αυτό εφαρμόζεται πειραματικά για δύο χρόνια από 
την έναρξή του, σε συνεργασία με τον ΕΕΣ και έχει σκοπό την παροχή 
κοινωνικών και ιατρικών υπηρεσιών σε άτομα, ανεξάρτητα ηλικίας, που 


αντιμετωπίζουν πρόσκαιρα ή μόνιμα προβλήματα υγείας ή ψυχοκοινω- 
νικά, ώστε να βελτιωθεί η ποιότητα της ζωής τους και να υποστηρι- 
χθούν οι οικογένειες τους. 

3. Στο πρόγραμμα απασχολούνται: 

Ένας (1) γιατρός 

Μία (1) επισκέπτρια Υγείας, νοσηλεύτρια. 

Ένας (1) Κοινωνικός Λειτουργός 

Ένας (1) Φυσιοθεραπευτής 

Μία (1) Καθαρίστρια - Οικογενειακή βοηθός. 

Δεκαπέντε (15) εθελοντές Κοινωνικής Πρόνοιας. 

Άρθρο 2 

Παρεχόμενη περίθαλψη 

Το πρόγραμμα παρέχει τις παρακάτω υπηρεσίες: 
α. Κοινωνική εργασία με άτομα, οικογένειες και Ομάδες-Συνεργασία 
με Κοινωνικές Οργανώσεις εντός και εκτός των περιοχών Βοτανικού 
και Κολωνού. 

β. Πληροφορίες για τα δικαιώματα των εξυπηρετουμένων ατόμων, 
γ. Τακτικές κατ’ οίκον επισκέψεις από Κοινωνικό Λειτουργό και εθε¬ 
λοντές Κοινωνικής Πρόνοιας και τηλεφωνικές επικοινωνίες με τα εξυ¬ 
πηρετούμενα άτομα. 

δ. Πρακτικές εξυπηρετήσεις όπως: εξόφληση λογαριασμών, ψώνια, 
συνοδεία σε διάφορες υπηρεσίες κ.λ.π. 

ε. Συνεργασία με τις Υπηρεσίες Υγείας και Πρόνοιας των προαναφε- 
ρομένων περιοχών και ενεργοποίηση των ενδιαφερομένων για την ικα¬ 
νοποίηση των αναγκών τους. 

στ. Ψυχαγωγία και κατ’ οίκον απασχόληση, 
ζ. Ιατρική και Νοσηλευτική παρακολούθηση, 
η. Φροντίδα κατ’ οίκον καθαριότητας. 

Άρθρο 3 

Εποπτεία 

Η εφαρμογή του προγράμματος τελεί υπό την άμεση του Υπουργείου 
Υγείας, Πρόνοιας και Κοιν. Ασφαλίσεων και ασκείται από την αρμόδια 
Διεύθυνση Προστασίας Ηλικιωμένων. 

. Στην έννοια της εποπτείας λαμβάνεται η μέριμνα και η παρακολού¬ 
θηση της επιτυχούς εφαρμογής του προγράμματος. 

Άρθρο 4 

Οικονομική ενίσχυση του προγράμματος 

Για την επέκταση του προγράμματος στην περιοχή Πατησίων επιχο¬ 
ρηγείται ο ΕΕΣ από το Υπουργείο Υγείας, Πρόνοιας και Κοινών. Ασφα¬ 
λίσεων με ποσό. 

Η απόφαση αυτή να δημοσιευθεί στην Εφημερίδά της Κυβερνή- 
σεως. 

Αθήνα, 30 Νοεμβρίου 1988 

Ο ΥΦΥΠΟΥΡΓΟΣ 

ΧΡ. ΟΙΚΟΝΟΜΟΥ 
-♦- 

Αριθ. 32139 (5) 

Αριθμός Ποδοσφαιριστών σε Π.Α.Ε. και Σωματεία Α' Εθνικής Κατηγο¬ 
ρίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ.Γ.Α. και των αρ¬ 
μοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργανα». 

2. Την απόφαση του Πρωθυπουργού Υ.596/29.6.88 «καθορισμός 
αρμοδιοτήτων του Αναπληρωτή Υπουργού Πολιτισμού Θεόδωρου 
Στάθη», αποφασίζουμε: 

Ο αριθμός των ποδοσφαιριστών που μπορεί να έχει στη δύναμή της 
κάθε Γ1 α£ και Σωματεία Α' Εθνικής Κατηγορίας ανέρχεται σε είκοσι 
οκτώ (28), εκ των οποίων είκοσι ένας (21) Έλληνες επαγγελματίες, 
τέσσερις (4) Έλληνες ημιεπαγγελματίες και τρεις (3) αλλοδαποί. 

Σε περίπτωση που ΠΑΕ ή Σωματεία Α' Εθνικής Κατηγορίας δεν κα- 
λύψουν τον αριθμό των αλλοδαπών ποδοσφαιριστών, μπορεί (αντίστοιχα 

να αυξήσει τον αριθμό των ημιεπαγγελματιών ποδοσφαιριστών της. 

Η απόφαση αυτή, που θα κυρωθεί με Νόμο, να δημοσιευθεί στην 
Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο ΑΝΑΠΛΗΡΩΤΉΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 

-♦- : 

Αριθ. 82929/4797 (6) 

Τροποποίηση και συμπλήρωση διατάξεων του Ν. 1337/1983. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Νόμου 1337/1983 «επέκταση πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α') και 
ειδικότερα τα άρθρα 8 παρ. 10, 9 παρ. 1 και 12 παρ. 10, όπως ισχύ¬ 
ουν. 

2. Την ανάγκη να διευκολυνθούν το Δημόσιο, οι Ο.Τ.Α. και κρατικά 
νομικά πρόσωπα δημοσίου ή ιδιωτικού δικαίου και η Δημόσια Επιχεί¬ 
ρηση Πολεοδομίας και Στεγάσεως (ΔΕΠΟΣ) για την εκτέλεση στεγα¬ 
στικών τους προγραμμάτων. 

3. Το γεγονός ότι στεγαστικά προγράμματα των πιο πάνω φορέων 
βρίσκονται σε εξέλιξη. 

•4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α - ) και ειδικότερα το άρθρο 23 παρ. 1. 

5. Την Υ.1291/1987 απόφαση του Πρωθυπουργού «σύσταση θέσης 
Αναπληρωτή Υπουργού στα Υπουργεία Εξωτερικών, Εθνικής Άμυνας, 
Περιβάλλοντος, Χωροταξίας και Δημοσίων Έργων, Μεταφορών και 
Επικοινωνιών και Υφυπουργού στο Υπουργείο Εθνικής Οικονομίας» 
(ΦΕΚ 256/Β ). 

6. Τη 1436/1987 απόφαση του Πρωθυπουργού «καθορισμός αρμο¬ 
διοτήτων του Αναπληρωτή Υπουργού Περιβάλλοντος, Χωροταξίας και 
Δημοσίων Έργων Μανόλη Παπαστεφανάκι» (ΦΕΚ 549/Β'), αποφασί¬ 
ζουμε: 

1. Η παράγραφος 10 του άρθρου 8 του Ν. 1337/1983 «επέκταση 
πολεοδομικών σχεδίων, οικιστική ανάπτυξη και σχετικές ρυθμίσεις» 
(ΦΕΚ 33/Α') αντικαθίσταται ως εξής: 

«10. Οι κοινόχρηστοι και κοινωφελείς χώροι στεγαστικών προγραμ¬ 
μάτων μέσα στις ιδιοκτησίες των δημόσιων φορέων της προηγούμενης 
παραγράφου, που το ποσοστό που καταλαμβάνουν μνημονεύεται στο 
διάταγμα έγκρισης της πολεοδομικής μελέτης θεωρούνται αυτοδίκαια 
συνεισφερόμενοι, περιέρχονται αυτοδικαίως στους οικείους κατά τον 
προορισμόν τους φορείς και συμψηφίζονται στην εισφορά σε γη της αντί¬ 
στοιχης ιδιοκτησίας, όπως η εισφορά αυτή προκύπτει με την εφαρμογή 
των ποσοστών της παραγρ. 4 του παρόντος άρθρου, υπολογιζομένων 
μόνο για το εμβαδόν της ιδιοκτησίας αυτής. 

Τ’ ανωτέρω εφαρμόζονται και σε εγκεκριμένες μέχρι τη δημοσίευση 
του παρόντος πολεοδομικές μελέτες έστω και αν στην πράξη έγκρισής 
τους δεν αναφέρεται το ποσοστό των κοινόχρηστων και κοινωφελών 
χώρων. Στις περιπτώσεις αυτές εκδίδεται διαπιστωτική απόφαση του 
οικείου Νομάρχη που προσδιορίζει το ποσοστό αυτό βάσει των ενδείξεων 
της μελέτης. 

Για ιδιοκτησίες που ανήκουν στη διαχείριση του Υπουργείου Υγείας, 
Πρόνοιας και Κοινωνικών Ασφαλίσεων, στον ΟΕΚ και τη ΔΕΠΟΣ και 
προορίζονται για εφαρμογή στεγαστικών προγραμμάτων αυτών, για το 
τμήμα τους άνω των 2.000 τ.μ. ορίζεται ποσοστό εισφοράς γης 40%, 
κατ’ εξαίρεση των περιπτώσεων (ε) και (στ) της παραγράφου 4 του άρ¬ 
θρου αυτού». 

2. Στο τέλος της παραγράφου 1 του άρθρου 9 του αυτού ως άνω Νό¬ 
μου προστίθενται τα εξής: 

«Δεν υποχρεούνται στην καταβολή χρηματικής εισφοράς οι δημόσιοι 
και δημοτικοί φορείς και τα κρατικά νομικά πρόσωπα δημόσιου ή ιδιω¬ 
τικού δικαίου που εκτελούν με δαπάνες τους τα βασικά κοινόχρηστα πο¬ 
λεοδομικά έργα σε περιοχές εφαρμογής στεγαστικών προγραμμάτων 
τους». 

3. Το τελευταίο εδάφιο της παραγράφου 10 του ίδιου άρθρου 12, 
όπως ισχύει, αντικαθίσταται ως εξής: 

«Όταν πρόκειται για στεγαστικά προγράμματα δημόσιων φορέων 
της παραγράφου 10 του άρθρου 8, εφόσον το αναγραφόμενο στο διά¬ 
ταγμα έγκρισης της πολεοδομικής μελέτης ή τη σχετική απόφαση Νο¬ 
μάρχη ποσοστό κοινόχρηστων και κοινωφελών χώρων δεν υπολείπεται 


του ποσοστού εισφοράς γης του άρθρου 8, όπως τροποποιείται με την 
παράγραφο 1 του παρόντος, δεν απαιτείται η σύνταξη της πράξης εφαρ¬ 
μογής του άρθρου αυτού». 

4. Η απόφαση αυτή, που θα κυρωθεί με νόμο, ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 31727 (7) 

Τροποποίηση και προσαρμογή του Οργανισμού εσωτερικής Υπηρεσίας 
του Δήμου Ηλιούπολης Ν. Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Νόμου 1188/1981 «περί κυρώσεως του Κώ¬ 
δικα περί καταστάσεως προσωπικού Οργανισμών Τοπικής Αυτοδιοική- 
σεως», σε συνδυασμό με τις όμοιες του Ν. 1586/1986. 

2. Την αριθμ. 5/10/25.10.1988 γνωμοδότηση του Υπηρεσιακού 
Συμβουλίου του άρθρου 14 του Νόμου 1586/1986 Νομαρχίας Αθη¬ 
νών, αποφασίζουμε: 

Εγκρίνουμε την αριθ. 152/1988 απόφαση του Δημοτικού Συμβου¬ 
λίου Ηλιούπολης με την οποία προσαρμόζεται και τροποποιείται ο Ορ¬ 
γανισμός Εσωτερικής Υπηρεσίας του Δήμου που τροποποιήθηκε για τε¬ 
λευταία φορά με την αριθ. 39129/31.5.1983 απόφαση του Υπουργού 
Εσωτερικών (ΦΕΚ 330/8.6.1983 τ. Β), ως εξής: 

Άρθρο 1 

Ολόκληρη η υπηρεσία του Δήμου αποτελείται από: 

1. Διεύθυνση Διοικητικών και Οικονομικών Υπηρεσιών. 

2. Διεύθυνση Τεχνικών Υπηρεσιών. 

3. Διεύθυνση Περιβάλλοντος. 

Άρθρο 2 

Α. Γενικός Γραμματέας. 

Β. Δ/νση Διοικητικών-Οικονομικών Υπηρεσιών, 
α) Τμήμα Δημοσίων Σχέσεων. 

1. Γραφείο Παιδείας 

2. » Πολιτισμού και Αθλητισμού 

3. » Τύπου 

4. » Κοινωνικής Πολιτικής 

5. » Συνοικιακών Συμβουλίων 

Β) Τμήμα Διοικητικό 

1. Γραφείο Προσωπικού 

2. » Δημοτικού Συμβουλίου και Δημαρχιακής επιτροπής 

3. » Μηχανογράφησης 

4. » Πρωτοκόλλου, Δ/νσεως και Αρχείου 

Γ) Τμήμα Δημοτικής Κατάστασης 

1. Γραφείο Μητρώων Στρατολογίας και Δημοτολογίου 

2. Γραφείο Ληξιαρχείου και πολιτικών γάμων 
Δ) Τμήμα Οικονομικού 

1. Γραφείο Λογιστηρίου 

2. » προμηθειών και Δημοτικής περιουσίας 

Ε) Τμήμα Δημοτικών προσόδων 

1. Γραφείο Ακαλύπτων χώρων 

2. » φόρων, τελών και δικαιωμάτων 

Γ) Δ/νση Τεχνικών Υπηρεσιών 

α) Τμήμα σχεδίου πόλης και κτηματολογίου 

1. Γραφείο Σχεδίου πόλης 

2. » κτηματολογίου 

β) Τμήμα Έργων και Κατασκευών 

1. Γραφείο Έργων και Κατασκευών 

2. » αποχετεύσεως 

γ) Τμήμα Ηλεκτρομηχανολογικό 

1. Γραφείο Ηλεκτρολογικό 

2. » συντήρησης και επισκευής αυτ/των και μηχ/των / 

5) Τμήμα προγραμματισμού χαι μίλϊτών 

1. Γραφείο προγραμματισμού έργων 

2. Γραφείο μελετών. 

Δ) Δ/νση Περιβάλλοντος 

α) Τμήμα χαθ/τας της πόλης 

1. γραφείο καθαριότητας 

2. γραφείο κίνησης 

β) Τμήμα κήπων και Γεωπονίας 

1. γραφείο ανάπτυξης πρασίνου και γεωπονίας 

2. γραφείο συντήρησης πρασίνου 
γ) Τμήμα Νεκροταφείου 

1. Γραφείο Ανακομιδής και διαχ/σεως κηρού 

2. Γραφείο καθ/τας Νεκροταφείου και Ιερού Ναού. 

Ε. Αυτοτελές γραφείο Ιατρείου 

'Αρθρο 3 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 


ΚΛΑΔΟΣ ΘΕΣΕΙΣ 


1) 

ΠΕΙ 

Διοικητικού 

10 

2) 

ΔΕΙ 

Διοικητικού 

34 

3) 

ΔΕ2 

εποπτών καθ/τας 

2 

4) 

ΔΕ3 

τηλεφωνητών 

1 

5) 

ΔΕ14 

ελεγκτών εσόδων 

2 

6) 

ΔΕ15 

εισπρακόρων 

2 

7) 

ΔΕ37 

Ιεροψαλτών 

1 

8) 

ΥΕ1 

κλητήρων 

2 

9) 

ΥΕ2 

επιστατών καθ/τας 

1 

10) 

ΥΕ11 

Νεωκόρων 

1 


Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 


ΚΛΑΔΟΣ ΘΕΣΕΙΣ 


1) 

ΠΕ3 

πολιτικών μηχανικών 

4 

2) 

ΠΕ4 

Αρχιτεκτόνων 

4 

3) 

ΠΕ5 

μηχανολόγων μηχανικών 

1 

4) 

ΠΕ6 

Τοπογράφων μηχανικών 

2 

5) 

ΤΕ3 

Τεχνολόγων πολιτικών μηχανικών 

2 

6) 

ΤΕ4 

Τεχνολόγων μηχανολόγων 

1 

7) 

ΤΕ5 

Τεχνολόγων τοπογράφων 

1 

8) 

ΔΕ5 

δοκιμών έργων 

1 

9) 

ΔΕ6 

σχεδιαστών 

2 

10) 

ΔΕ24 

ηλεκτρολόγων 

5 

Π) 

ΔΕ26 

μηχανοτεχνιτών 

4 

12) 

ΔΕ27 

ηλεκτροτεχνιτών αυτ/των 

1 

13) 

ΠΕ28 

χειριστών μηχανημάτων 

7 

14) 

ΔΕ29 

οδηγών αυτ/των 

35 

15) 

ΔΕ30 

τεχνιτών 

20 

16) 

ΔΕ38 

προσωπικού Η/Γ 

2 


Γ ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
1) ΠΕ15 Ιατρών 1 

Δ’ ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

1) ΠΕ9 Γεωπόνων 

2) ΔΕ35 Κηπουρών δενδροκόμων 

Ε' ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
1) ΠΕ10 Καθηγητών 


ΣΤ ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ 
ΓΕΩΠΟΝΙΚΟΥ ΠΡΟΣΩΠΙΚΟΥ 


1) 

ΥΕ14 

Βοηθ. για συντήρηση αυτ/των 

1 

2) 

ΥΕ16 

Εργατών καθ/τας 

55 

3) 

ΥΕ16 

Εργατών κήπων 

34 

4) 

ΥΕ16 

Εργατών Νεκροταφείου 

14 

5) 

ΥΕ16 

Εργάτες 

10 

6) 

ΥΕ16 

Εργατών καθ/τας κτιρίου 

2 

7) 

ΥΕ16 

Φυλάκων 

5 


Ζ’ ΘΕΣΕΙΣ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ 

ΔΕ23 Ειδικό προσωπικό 5 ' 

Η* ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ ΜΕ ΣΥΜΒΑΣΗ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Μία (1) θέση δικηγόρου 

θ’ ΠΡΟΣΩΡΙΝΕΣ ΘΕΣΕΙΣ ΙΔ. ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


α. Ν. 1476/84 άρθρο 5 παραγρ. 3 

1. ΟΔΗΓΟΙ 9 

2. ΧΕΙΡΙΣΤΕΣ 2 

3. ΙΕΡΟΨΑΛΤΗΣ 1 

4. ΕΡΓΑΤΕΣ ΚΑΘ/ΤΑΣ 20 

5. ΕΡΓΑΤΕΣ ΚΗΠΩΝ 16 

6. ΕΡΓΑΤΕΣ ΝΕΚΡΟΤΑΦΕΙΟΥ 3 

7. ΕΡΓΑΤΕΣ ΤΕΧΝ. ΣΥΝΕΡΓΕΙΟΥ 6 

8. ΚΑΘΑΡΙΣΤΡΙΑ 1 


β. ΔΙΠΙΔ/Φ. 42/24/11440/31.12.86 άρθρου 1 και 2 παραγρ. 5 
και άρθρο 25 του Ν. 1735/87. 

I. ΔΙΟΙΚΗΤΙΚΟΙ ΥΠΑΛΛΗΛΟΙ 9 

Οι πιο πάνω προσωρινές θέσεις καταργούνται με την καθ’ οιονδή- 
ποτε τρόπο αποχώρηση των υπαλλήλων που τις κατέχουν. 

ΚΑΘΟΡΙΣΜΟΣ ΚΛΑΔΩΝ ΓΙΑ ΤΗΝ ΚΑΤΑΛΗΨΗ ΘΕΣΕΩΝ 
ΠΡΟΪΣΤΑΜΕΝΩΝ 

Άρθρο 9 παραγ. 10 Ν. 1586/86 
ΔΙΕΥΘΥΝΣΕΙΣ 

1. διοικητικών - Οικονομικών υπηρε¬ 
σιών κλάδοι ΠΕ1-ΔΕ1 

2. Περιβάλλοντος » ΠΕ1-ΔΕ1 

3. Τεχνικών Υπηρεσιών » ΠΕ3-ΠΕ4-ΠΕ6 

ΤΜΗΜΑΤΑ 

1. Όλα τα τμήματα της Δ/νσεως Δ/ 

κών Οικον. Υπηρεσιών κλάδοι ΠΕ1-ΔΕ1 

2. Τμήμα Σχεδίου Πόλης και Κτήμα 


τολογίου 

» 

ΠΕ3-ΠΕ4-ΠΕ6 

3. » 

Έργων και Κατασκευών » 

ΠΕ3 

4. » 

Ηλεκτρομηχανολογικό » 

ΠΕ5 

5. » 

Προγραμματισμού και μελετών » 

ΠΕ3,ΠΕ4,ΠΕ6 

6. » 

Καθαριότητας » 

ΠΕ1,ΔΕ1,ΔΕ2 

7. » 

Κήπων και Γεωπονίας » 

ΠΕ9 


Εάν δεν υπηρετεί υπάλληλος του κλάδου ΠΕ9 ή αυτός που υπηρετεί 
δε θεωρείται κατάλληλος για πρ/νος θα επιλέγονται και υπάλληλοι του 
κλάδου ΔΕ35 

8. Τμήμα Νεκροταφείου ΠΕΙ,ΔΕΙ 

9. Αυτοτελές γραφείο Ιατρείου ΠΕΙ 5 

ΑΡΜΟΔΙΟΤΗΤΕΣ 

1. Γενικός Γραμματέας 

Προΐσταται αμέσως μετά το Δήμαρχο και τους Αντιδημάρχους όλων 
των υπηρεσιών του Δήμου και προσυπογράφει τα υπό του Δημάρχου 
υπογραφόμενα έγγραφα. 

2. Δ/νση Δ/κών - Οικον. Υπηρεσιών. 

α) Τμήμα Δημοσίων Σχέσεων ισχύουν οι αρμοδιότητες του τμήματος 
κοινωνικών υπηρεσιών (πλην πολιτ. γάμων) που υπάρχουν στον Ο.Ε.Υ. 
με επιπλέον αρμοδιότητες για την παραλαβή, ταξινόμηση εγγράφων 
που αποστέλλουν τα Συνοικιακά Συμβούλια και εν συνεχεία τις απαραί¬ 
τητες ενέργειες για την υλοποίησή τους. 

Είναι αρμόδιο για την προετοιμασία και διενέργεια του εκλογών των 
Συνοικιακών Συμβουλίων και για κάθε άλλη εργασία που προβλέπεται 
από το νόμο για τη λειτουργία των συνοικιακών συμβουλίων. 

Διαδικασία για συγκρότηση εφορίας σχολείων, επιτροπής Παιδείας 
του Δήμου, και Σχολικών επιτροπών. 

Συνεργασία με διευθυντές σχολείων και συλλόγους γονέων για την 
καλλίτερη δυνατή οργάνωση και λειτουργία των σχολείων της περιο¬ 
χής, εκτέλεση αποφάσεων επιτροπής Παιδείας. 

Οργάνωση και παρακολούθηση των αθλητικών προγραμμάτων του 
Δήμου μαζί με τους άλλους αθλητικούς συλλόγους και την αθλητική 
επιτροπή του Δήμου καθώς επίσης και οργάνωση και παρακολούθηση 
των προγραμμάτων που γίνεται σε συνεργασία με κρατικούς φορείς, 
β) Τμήμα Διοικητικό. 

Στο τμήμα αυτό μεταφέρονται και οι αρμοδιότητες του τμήματος Δη- 
μοτ. Συμβουλίου που υπάρχουν στον Ο.Ε.Τ. και επιπλέον είναι αρμόδιο 
για τη λειτουργία της Μηχανοργάνωσης του Δήμου, 
γ) Τμήματα Οικονομικό και Δημοτικών προσόδων. 

Με αρμοδιότητες όπως υπάρχουν στον Ο.Ε.Τ. 
δ) Τμήμα Δημοτικής Καταστάσεοος. 

Στο τμήμα αυτό μεταφέρονται και οι αρμοδιότητες του γραφείου πο¬ 
λιτικών γάμων όπως υπάρχουν στον Ο.Ε.Τ. 

3. Δ/νση Τεχνικών Τπηρεσιών. 

α) Τμήμα Σχεδίου πόλης και κτηματολογίου. 

Είναι αρμόδιο για θέματα που αφορούν εκπόνηση ρυμοτομικών σχε¬ 
δίων, τροποποίηση σχεδίου πόλης, σύνταξη Κτηματολογίου καθώς και 
σύνταξη πράξεων προσκυρώσεων κλπ. 
β) Έργων και κατασκευών 

Είναι αρμόδιο για θέματα που αφορούν έλεγχο και εποπτεία έργων, 


συντήρηση κτιρίων, παιδικών χαρών, οδών κλπ. 

γ) Τμήμα Μελετών και προγραμματισμού. 

Είναι αρμόδιο για θέματα που αφορούν εκπόνηση ή ανάθεση εκπόνη¬ 
σης τεχνικών μελετών των πιο πάνω έργων, θεώρηση μελετών, ιεράρ¬ 
χηση έργων, παρακολούθησης απορρόφησης κονδυλίων-πηγές χρημα¬ 
τοδότησης. 

δ) Τμήμα Ηλεκτρομηχανολογικό. 

Είναι αρμόδιο για θέματα που αφορούν ηλεκτρομηχανολογικές μελέ¬ 
τες και την εκτέλεση των έργων αυτών. 

Επισκευή και συντήρηση του εν γένει μηχανολογικού εξοπλισμού - 
Συντήρηση των δικτύων φωτισμού και ύδρευσης - Σύνταξη προδιαγρα¬ 
φών προμηθειών τεχνικού εξοπλισμού κλπ. 

4. Δ/νση Περιβάλλοντος. 

α) Τμήματα: 

1. Καθ/τας της πόλης, 

2. κήπων και Γεωπονίας και 

3. Νεκροταφείου ισχύουν οι αρμοδιότητες των αντίστοιχων γραφείων 
που υπάρχουν στον Ο.Ε.Τ. 

β) Αυτοτελές γραφείο Ιατρείου. 

Είναι αρμόδιο για την υγιεινή κατάσταση των χώρων εργασίας του 
προσωπικού του Δήμου καθώς και για την παροχή Α' βοηθειών στους 
εργαζομένους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Δεκεμβρίου 1988 

Ο Νομάρχης 

ΘΕΟΔ. ΒΓΕΝΟΠΟΥΛΟΣ 

